  Константин Вознесенских Майя Бывальцева Берло нуналскын Удмуртиын коронавирусэн черлам 126 муртэ эмъяськонниосы интыязы. 27-тӥ толшоре 7 сюрс 999 эскеронъёс ортчытӥзы, 826 адямилэсь висёнэз шараязы. Со сярысь элькунысь оператвиной штаб ивортӥз. Та дыре «коронавирус» диагнозэн 8 сюрс 886 адямиез поликлиникаосын чаклало, соослэн висёнзы капчи ортче. 698-эзлэн висисьёслэн тазалыксы шоро-куспо, 125-езлэн – секыт. 478 адями йӧназ. Кык мурт кулӥз. Воргоронлы 76 арес вал, кышномуртлы – 85 арес. 28-тӥ толшорлы Удмуртиын коронавирусэн черлан 86 сюрс 21 учыръёс лабораториосын зэматэмын. 75 сюрс 397 адями йӧназ, 3 сюрс 483 мурт улонысь кошкиз. Коронавируслэсь прививка 684 сюрс 731 адями пуктӥз, со пӧлысь 535 сюрс 895 мурт кык компонентэн. «Спутник Лайт» вакцинаез 117 сюрс 432 адямилы пуктӥзы. 93 сюрс 457 мурт ревакцинациез ортчиз. Тегъёс: Тазалык висён коронавирус Ижкар Удмуртия  